**POSTOPEK prijave teme ZAKLJUČNega DELa**

Študent\_ka **izbere temo zaključnega dela,** ki vsebinsko spada na [področje varstvoslovja](https://www.fvv.um.si/vstopna-stran/raziskovalna-dejavnost/raziskovalni-interesi-raziskovalcev/), v dogovoru s predvidenim [mentorjem in morebitnim somentorjem](https://www.fvv.um.si/vstopna-stran/o-fakulteti/organiziranost/katedre/), ki sta habilitirana na ustreznem strokovnem področju.

Študent\_ka **izdela dispozicijo zaključnega dela** po navodilih za izdelavo zaključnega dela, po **predpisani predlogi za dispozicije.**

**1. in 2. stopnja:**

* [Predloga: Dispozicija FVV](https://www.fvv.um.si/wp-content/uploads/2022/02/Predloga_Dispozicija_FVV.docx)
* [Predloga: Dispozicija FVV](https://www.fvv.um.si/wp-content/uploads/2022/02/Predloga_DispozicijaIV_FVV-1.docx) (za študente VS programa Informacijska varnost, ki so bili v 1. letnik vpisani v študijskih letih 2011/12 ali 2012/13)

Ko mentor\_ica odobri dispozicijo zaključnega dela, študent v referat za študentske zadeve **na elektronsko pošto** [diplome.fvv@um.si](mailto:diplome.fvv@um.si) pošlje **dispozicijo** (v .doc ali .pdf obliki) **skupaj z izpolnjenim in s strani mentorja\_ice** (in morebitne\_ga somentorja\_ice) **podpisanim obrazcem** [ZD-0 Prijava teme zaključnega dela](https://www.fvv.um.si/wp-content/uploads/2023/05/ZD-0-Prijava-teme-ZD.pdf).

Ko je postopek prijave teme zaključen, referat za študentske zadeve študentu\_tki posreduje sklep o zaključnem delu. Tema zaključnega dela je veljavna eno leto.

Vsi predvideni obrazci, predloge in navodila so dostopni na spletni strani fakultete pod zavihkom [Zaključna dela](https://www.fvv.um.si/vstopna-stran/studij/zaklkjucna-dela/?highlight=5.%20dan%20nacionalne%20varnosti).

**POSTOPEK ODDAJE ZAKLJUČNega DELa IN IZVEDBA ZAGOVORA**

Zaključno nalogo je treba najprej oddati v [Digitalno knjižnico Univerze v Mariboru](https://dk.um.si/info/index.php/slo/oddaja-dela) (DKUM); po oddaji prejmejo študent, mentor in morebitni somentor po e-pošti poročilo detektorja podobnih vsebin, ki na osnovi poročila oceni\_ta ustreznost zaključnega dela.

Po oddaji v DKUM v celoti izpolnite obrazec Obr. ZD-1 [Izjava (so)mentorja o ustreznosti zaključnega dela](https://www.fvv.um.si/wp-content/uploads/2023/05/ZD-1-Izjava-mentorja-o-ustreznosti-zakljucnega-dela.pdf) (spodnji del, kjer je prostor za datum in kraj ter podpis mentorja in morebitnega somentorja pustite prazen) in ga posredujte v podpis mentorju in morebitnemu somentorju. Po pridobljenem podpisu, pričnete s postopkom oddaje zaključnega dela za zagovor v referat.

**ODDAJA ZAKLJUČNega DELa za zagovor v referat**

Pri **oddaji zaključnega dela za zagovor** vas prosimo, da **natančno sledite navodilom** referata za študentske zadeve in ostalih strokovnih služb fakultete. **Zaključno delo oddajte po elektronski pošti.**

Na e-naslov [diplome.fvv@um.si](mailto:diplome.fvv@um.si) pošljete naslednjo dokumentacijo:

* Zaključno delo v **WORD obliki** (ta izvod bomo poslali v knjižnico, kjer bodo natančno pregledali navajanje uporabljenih »Virov in literature« in vas v primeru odstopanj od standardov APA o tem obvestili na študentski e-naslov ter vam sočasno določili tudi vrstilec UDK/UDC) ter **izvod v PDF obliki** (izvod za člane komisije za zagovor).

**Spiralnih oz. mehkih vezav ne potrebujemo**, razen v izjemnih primerih, na željo komisije.

* Izpolnjen obrazec Obr. ZD-1 [**Izjava (so)mentorja o ustreznosti zaključnega dela**](https://www.fvv.um.si/wp-content/uploads/2023/05/ZD-1-Izjava-mentorja-o-ustreznosti-zakljucnega-dela.pdf)
* [**Poročilo detektorja podobnih vsebin**](https://www.um.si/wp-content/uploads/2021/11/Navodila-o-preverjanju-podobnosti-vsebine-elektronske-oblike-zakljucnega-dela-z-drugimi-deli.pdf) **(prvo stran)**, ki je priloga k obrazcu Obr. ZD-1 *Izjava (so)mentorja o ustreznosti zaključnega dela*.
* Izpolnjen obrazec Obr. ZD-2 [**Izjava o avtorstvu in istovetnosti tiskane in elektronske oblike zaključnega dela**](https://www.fvv.um.si/wp-content/uploads/2023/05/ZD-2-Izjava-o-avtorstvu-in-istovetnosti-tiskane-in-elektronske-oblike-ZD.pdf) , ki mora biti vključen v e-verzijo zaključnega dela.
* Izpolnjen obrazec Obr. ZD-3 [**Izjava o objavi osebnih podatkov**](https://www.fvv.um.si/wp-content/uploads/2023/05/ZD-3-Izjava-o-objavi-osebnih-podatkov.pdf)**.**
* Izpolnjen obrazec Obr. ZD-5 [**Oddaja zaključnega dela in potrdilo o poravnanih obveznostih na študiju**](https://www.fvv.um.si/wp-content/uploads/2023/05/ZD-5-Oddaja_zakljucnega_dela_in_potrdilo_o_poravnanih_obveznostih.pdf) (izpolnite le prvo stran dokumenta, drugo stran izpolnimo na fakulteti).

Zaključno delo bo pregledano v referatu in v knjižnici. Pravočasno vas bomo obvestili o vseh morebitnih popravkih, vi pa ste dolžni upoštevati vse morebitne popravke pred tiskom trde vezave zaključnega dela. V primeru popravkov, morate ustrezno popravljeno zaključno delo ponovno naložiti v Digitalno knjižnico Univerze v Mariboru (DKUM) – brez ponovnega preverjanja ujemanja. V primeru težav pri oddaji, se obrnite na [knjiznica.fvv@um.si](mailto:knjiznica.fvv@um.si) .

Sprejemamo le zaključna dela, poslana z [uradnega študentskega e-naslova](https://mail.student.um.si/) [*ime.priimek@student.um.si*](mailto:ime.priimek@student.um.si)*.*

**KONČNA OBLIKA ZAKLJUČNEGA DELA PRED ZAGOVOROM**

Pri pisanju zaključnega dela vam, v izogib nepotrebnim popravkom, svetujemo, da pred oddajo vaše zaključno delo uredite v skladu z [Navodili za izdelavo zaključnega dela na študijskih programih prve, druge in tretje stopnje FVV UM](https://www.fvv.um.si/wp-content/uploads/2022/02/Navodila-za-izdelavo-ZD_2022.pdf). Če boste v referat oddali ustrezno zaključno delo, se boste izognili nevšečnostim popravljanja in nepotrebnega podaljševanja oddaje zaključnega dela.

**Pri pisanju zaključnega dela uporabite v naprej pripravljeno predlogo zaključnega dela,** v katero vnesite svoje podatke. Ustrezno predlogo najdete **na spletni strani fakultete pod zavihkom** [**Zaključna dela**](https://www.fvv.um.si/vstopna-stran/studij/zaklkjucna-dela/?highlight=5.%20dan%20nacionalne%20varnosti)**:**

**1. stopnja:**

* [Predloga: 1 stopnja FVV](https://www.fvv.um.si/wp-content/uploads/2022/02/Predloga_1.stopnja_FVV.docx)
* [Predloga: 1 stopnja FVV](https://www.fvv.um.si/wp-content/uploads/2022/02/Predloga_1.stopnja_IV_FVV.docx) (za študente VS programa Informacijska varnost, ki so bili v 1. letnik vpisani v študijskih letih 2011/12 ali 2012/13)

**2. stopnja:**

* [Predloga: 2. stopnja](https://www.fvv.um.si/wp-content/uploads/2022/02/Predloga_2.stopnja_FVV.docx)

**V nadaljevanju povzemamo, na kaj morate biti pozorni pri izdelavi zaključnega dela:**

* **Ustrezna vsebina in oblika naslovne strani.**
* **Ustrezna vsebina in oblika prve notranje strani s pravilno navedbo naziva mentorja\_ice/somentorja\_ice ter navedbo avtorskih pravic** (ali grafično ALI tekstovno)**.**
* **Sledijo strani do uvoda (označene z rimskimi številkami):**
  + zahvala;
  + povzetek in ključne besede v slovenskem jeziku;
  + vrstilec UDK/UDC se pridobi v knjižnici FVV UM;
  + angleški prevod naslova (skladen s prijavljenim naslovom, navedenim v sklepu o zaključnem delu – če je prišlo do sprememb v prevodu naslova v angleški jezik (spremembe običajno poda lektor) nam to v e-pošti ob oddaji zaključnega dela napišite) ter povzetek in ključne besede v angleškem jeziku;
  + kazalo (vsebine, tabel in slik).
* **Pri vsebinskem delu zaključnega dela (označeno z arabskimi številkami) upoštevajte:**
  + morebitne barvne fotografije, slike ali diagrami;
  + oblika in velikost pisave (natančno opredeljeno v navodilih);
  + obojestranska poravnava
  + ustrezno upoštevanje robov;
  + opombe v nogi strani, opis spremenljivk v enačbah;
  + ustrezna struktura slik in tabel.
* **Viri in literatura** (poglavje ni oštevilčeno, levi zamik navajanja) – pri navajanju vsakega vira tako med besedilom kot v seznamu uporabljene literature obvezno upoštevajte [prilogo k navodilom](https://www.fvv.um.si/wp-content/uploads/2022/03/PRILOGA-A_Citiranje-in-navajanje_7.-izd.-APA.pdf). Pri navajanju in citiranju po 7. izdaji APA vam je lahko v pomoč tudi [Kratek pregled primerov](https://www.fvv.um.si/wp-content/uploads/2022/04/primeri_kratek-pregled_7.-izd_APA.pdf).
* **Morebitne priloge.**
* **Izjava o avtorstvu in istovetnosti tiskane in elektronske oblike zaključnega dela.** (vključena v e-verzijo zaključnega dela).

Svetujemo vam, **da pred zagovorom ne vežete trdega izvoda zaključnega dela**, saj boste imeli v primeru zahtevanih popravkov dodatne stroške s ponovno vezavo.

Primere ustreznih zaključnih del si lahko ogledate na spletni strani DKUM: <https://dk.um.si/info/index.php/slo/> .

**IZVEDBA ZAGOVORA ZAKLJUČNEGA DELA**

Na Fakulteti za varnostne vede UM **potekajo zagovori zaključnih del v živo, v prostorih fakultete.**

Na študentski e-naslov boste prejeli vse ključne informacije glede zagovora.

**Do zagovora** morate izpolniti še anketo o zadovoljstvu s študijem na UM, ki je dostopna v AIPS na dnu strani pod zavihkom »Moje obveznosti«. **Po zagovoru** boste iz referata na uradni študentski e-naslov prejeli dodatne informacije o nadaljnjih postopkih.

Zagovor je javen.

**KONČNA OBLIKA ZAKLJUČNEGA DELA PO ZAGOVORU**

* Upoštevajte vsa navodila, navedena pod **Končna oblika zaključnega dela pred zagovorom**;
* **če so bile podane zahteve za popravke v vašem zaključnem delu, te pred tiskom za trdo vezavo ustrezno popravite ter zaključno delo ponovno naložite na DKUM;**
* priporočamo, da je do uvoda tisk zaključnega dela enostranski, od uvoda dalje pa obojestranski;
* platnica trdo vezanega izvoda zaključnega dela je oblikovana enako kot prva naslovna stran.

Več o celotnem postopku oddaje zaključnega dela je na voljo v [Navodilih za izdelavo zaključnega dela na študijskih programih prve, druge in tretje stopnje FVV UM](https://www.fvv.um.si/wp-content/uploads/2022/02/Navodila-za-izdelavo-ZD_2022.pdf) .

Trdo vezan izvod zaključnega dela **v roku 14 dni po zagovoru v času** [**uradnih ur**](https://www.fvv.um.si/vstopna-stran/studij/kontakti/) **dostavite v referat oziroma ga pošljite po pošti na naslov:**

Fakulteta za varnostne vede  
Kotnikova ulica 8  
Referat

1000 Ljubljana

V strokovnih službah se ponovno izvede postopek ugotavljanja istovetnosti trde vezave zaključnega dela in zaključnega dela v elektronski obliki. Če je zaključno delo ustrezno, po pošti prejmete **Potrdilo o diplomiranju**.